Suspenzija (hemija)

**Suspenzija** je heterogena smjesa koja sadrži čvrste čestice, koje su dovoljno velike za sedimentaciju. Obično moraju biti veće od jednog mikrometra. To je heterogena mješavina u kojoj se raspršene čestice ne rastvaraju, već se zadržavaju u masi medija. Suspendovane čestice vidljive su golim okom.

To je takvo stanje materije kada čestice plutaju slobodno u rastvaraču. Unutrašnja faza (čvrsta) je rasuta širom vanjske faze (tekućina) mehaničkom agitacijom, uz upotrebu određenih pomoćnih materija ili suspendujućih agenasa. Za razliku od koloida, suspenzije će se na kraju smiriti. Primjer suspenzije je pijesak u vodi. Suspendirane čestice su vidljive pod mikroskopom i smiruju se s vremenom, ako se ne remeti njihovo taloženje. Ovo razlikuje suspenziju od koloida, u kojem su suspendoirne čestice manje i ne talože se.

Koloidi se razlikuju od suspenzija po tome što u rastvoru, u kojem je rastvorena supstanca, ona ne postoji kao čvrsta tvar pa su i rastvarač i rastvorena tvar pomiješani.
Suspenzija tečnih kapljica ili finih čvrstih čestica u gasovima naziva se aerosol. Zemljina atmosfera se sastoji od fine prašine i čestica čađi, morske soli, biogenih elemenata, te vulkanskih sulfata i nitratnih kapljica u oblacima.
 
Suspenzije se dijele na osnovu raspršene fazei i disperzijskog medija, gdje je faza u suštini čvrsta tvar, dok medij može biti ili čvrst, tečan ili gasovit.

U modernom industrijskim hemijskim procesima, za stvaranje mnogih novih suspenzija, koriste se tehnologije sa visokim mogućnostima zajedničkog miješanja.
 
Sa termodinamičke tačke gledišta, suspenzije su nestabilne. Međutim, mogu biti i kinetički stabilne u dugom vremenskom periodu, koje određuje njihov rok trajanja. Ovaj vremenski period mjeri se kako bi se osigurao najbolji kvalitet proizvoda do krajnjeg potrošača.
"Stabilnost disperzija odnosi se na sposobnost disperzije da se odupre promjeni svojih svojstava tokom vremena."(D.J. McClements)

## Tehnike  praćenja fizičke stabilnosti 
Višestruko raspršenje lahke čestice u kombinaciji sa vertikalnim skeniranjem je najkorištenija tehnika za praćenje stanja disperzije proizvoda, odnosno identifikacije i kvantifikacije destabilizacije ovog fenomena. Radi na osnovu koncentrisanih disperzija bez razrjeđivanja. Kada se lahke materije šalju kao uzorak, vraćaju se raspršene kao čestice. Intenzitet usitnjavanja je direktno proporcionalan veličini frakcije i obimu raspršene faze. Stoga se prate i otkrivaju lokalne promjene u koncentraciji (sedimentacija), globalne promjene u veličini (flokulacija agregacija).

## Ubrzavanje metoda za predviđanje roka trajanja 
Kinetički proces destabilizacije može biti prilično dug (do nekoliko mjeseci ili čak godina za neke proizvode) pa je često potrebno za formulator koristiti dodatno ubrzavajuće metode kako bi došli do razumnog roka razvoja za dizajn novog proizvoda. Najčešće se koriste termičke metode, a sastoji se od povećanja temperature za ubrzavanje destabilizacije (ispod kritične temperature fazne inverzije ili hemijske degradacije). Temperatura utiče ne samo na viskoznost, već i na međupovršinski napon u slučaju ne-ionskih tenzida ili više općenitih interakcija snage unutar sistema. Pohranjivanje disperzija na visokim temperaturama omogućava simulaciju stvarnih životnih uslova za proizvod (naprimjer, cijev od kreme za sunčanje u automobilu u ljeto), ali i da se ubrza process destabilizacije, obrađuje se i do 200 puta.

Za mehaničko ubrzanje uključujući vibracije, ponekad se koristi centrifugiranje i vrtložno protresanje. To izlaže  proizvod različitim snagama guranja čestica/kapljica jednih protiv drugih, što pomaže u drenaži filma. Neke emulzije nikada ne bi bile stvorene pri normalnoj gravitaciji, dok mogu nastati u uslovima vještački izazvane gravitacije. Osim toga, centrifugiranje i vibracija preporučuju se za korištenje u razdvajanju različitih populacija čestica.
 
Uobičajeni primjeri suspenzija obuhvataju:
* blato ili blatnjavu vodu: gdje su zemljište, glina ili čestice mulja suspendirane u vodi;
* tijesto je brašno koje je suspendirano u vodi.

## Također pogledajte 
* Rastvor
* Koloid
* Emulzija
*  Zeta potencijal
* Tyndallov efekt

## Reference 
## Vanjski linkovi 
Kategorija:Koloidna hemija
Kategorija:Uređaji za isporuku lijekova
Kategorija:Načini doziranja
Kategorija:Fizikalna hemija
Kategorija:Heterogene hemijske smjese